སྐད་ཆ་འདིར་མི་ཤེས་ལྡན་དང་སྙིང་རྗེ་ཅན་ཞིག་ཡིན་ན་མཐོང་ཆེན་བྱེད་འོས་པ་རེད།དུས་རབས་ཉེར་གཅིག་པའི་སྐབས་འདིར།སྔོན་ཆད་དང་བསྡུར་ན་མི་རྣམས་གདུག་རྩུབ་ཧ་ཅང་ཆེ་སྟེ།མི་གཅིག་པོ་ལས་གཞན་གྱི་ཚེ་སྲོག་གང་ཡིན་ཡང་སྣང་མེད་དུ་གསོད་གཏུབ་བྱེད་ཀྱིན་པ་འདི་ནི།ང་ཚོ་ནང་པ་བའི་སྤྱོད་ལམ་དང་མི་མཐུན་པ་མ་ཟད་འཇིག་རྟེན་མི་ཆོས་དང་ཡང་མི་མཐུན་པ་ཞིག་ཡིན།གནའ་སྔ་མོའི་མི་རྣམས་ལ་རྒྱུན་དུ་སྲོག་ཆགས་བྱམས་སྐྱོང་གི་འདུ་ཤེས་ཤིག་ཡོད་པ་རེད།ང་ཚོས་ད་ལྟ་དེ་ལྟར་བྱེད་མི་ཐུབ་པའི་རྒྱུ་མཚན་ཅི་ཡིན་ནམ།སི་ལོ་ཝེ་ཉི་ཡ་རྒྱལ་ཁབ་ཀྱི་སྲིད་འཛིན་སྔོན་མ་ཏུར་ནོ་ཧྥུ་སི་ཁུ་ནི་རླབས་ཆེན་གྱི་དཀར་ཟས་རིང་ལུགས་པ་ཞིག་ཡིན།ཁོས་སྲོག་ཆགས་གསོད་པར་ངོ་རྒོལ་ཆེན་པོ་བྱས་ཤིང་།སྲོག་ཆགས་ཀྱི་ཁེ་དབང་དང་ཐོབ་ཐང་ལ་བཟུང་བའི་ལྟ་བ་ནི་མི་མང་ཆེ་བ་ཞིག་གི་བསམ་བློའི་རྟོག་བཀོད་ལས་བརྒལ་ཞིང་།ང་ཚོས་ཡིད་སྨོན་དང་སློབ་སྦྱོང་བྱ་དགོས་པའི་གནས་ཤིག་ཏུ་གྱུར་ནས་ཡོད།དེར་བརྟེན།ངས་དེ་རིང་གི་གོ་སྐབས་འདི་བརྒྱུད་དེ་འཛམ་གླིང་ཡོངས་ལ།ཚང་མས་འབད་པ་ལྷུར་ལེན་གྱིས་ཚེ་སྲོག་གཅེས་སྤྲས་ཀྱི་བྱེད་སྒོར་ཞུགས་ནས།མི་ཙམ་དུ་མ་ཟད།སྲོག་ཆགས་ཚང་མའི་ཚེ་སྲོག་ལ་གཅེས་སྤྲས་དང་བརྩེ་སྐྱོང་བྱ་དགོས་ཤིང་།གལ་ཏེ་སྲོག་ཆགས་ལ་གཅེས་སྤྲས་བྱ་ཐུབ་ན་ཁོར་ཡུག་སྲུང་སྐྱོབ་ནི་རང་བཞིན་ཤུགས་ཀྱིས་འགྲུབ་འོང་སྟེ།རྒྱུ་མཚན་ནི་ཕྱིའི་ཡུལ་ནི་ནང་སེམས་ཀྱི་འཕྲུལ་བ་ཙམ་ཞིག་ཡིན་པས་སོ།།